88 
Snefaldet er som Klimaet i det hele meget forskelligt. I 
nogle Vintre falder meget lidt og først sent paa Vinteren, i andre 
kan Landet i November være dækket med flere Fod Sne, og Sne- 
masserne kunne blive såa store, at de endnu ikke ere smeltede den 
1. Juli. I April begynder Sneen at smelte paa Fjældsiderne, og 
Maj er den egentlige Snesmeltningsmaaned. Islægget i Bugter og 
Fjorde veksler ogsaa meget stærkt; Is danner der sig vel allerede 
i November — December, men hæftige Storme bevirke, at den atter 
bryder op. Først i Februar eller Marts danner der sig et mere 
varigt Islæg, der undertiden bryder op allerede i April, men kan 
holde sig til i Maj eller Juni. Paa Grund af Kystens Form med 
"de talrige Sunde med stærk Strøm bliver der dog altid, selv ved 
langvarigt Islæg, aabne Steder tilbage, de saakaldte Strømsteder, 
hvad der for Fuglene selvfølgelig spiller en stor Rolle. 
Storisen, som det, ofte mange Mil brede, Bælte af Isflager 
og Ismarker kaldes, der af Strømmen fra andre Egne føres ned 
langs Østgrønlands Kyst, er ret regelmæssig i sin Optræden, omend 
Mængden af Is kan være meget forskjellig. Paa Grund af Ang- 
magsaliks Beliggenhed paa en Strækning af Kysten, der næsten gaar 
i Retning Øst— Vest, er denne Egn mindre belemret med Storis end 
den øvrige Del af Østgrønland, og Isbæltet er her oftest forholds- 
vis spredt. Fra November til Slutningen af Maj ligger Storisen 
oftest i et Bælte, en eller flere Mil bredt langs Kysten, efter Vindens 
Retning tæt pakket mod Land eller længere tilsøs. I Juni begynder 
Isen at sprede sig og tage af, hvilket fortsættes i Juli og August; 
i denne og følgende Maaned kan der da være helt frit for Storis, 
der saa atter begynder at vise sig i Oktober; i nogle Aar hænder 
det dog, at den ikke helt forsvinder. Om Vinteren sker det, at 
Storisen drives ind paa Land og danner en sammenhængende Ismasse 
med Isen i Fjorde og Bugter, men det er sjældent. 
Handelsstationen Angmagsalik ligger paa Sydsiden af 
Angmagsalikøen, tæt Vest for den snævre Munding af en Bugt 
Tasiusak (Kong Oskars Havn), der strækker sig omtrent 1/2 Mil 
ind i Landet og er lige saa bred. Landet her omkring er ret lavt 
